Netbal - HTS Drostdy
HTS Drostdy was hoofsaaklik vir dekades 'n seunskool met slegs 'n paar dogters.
In 2008 was daar ongeveer 80 dogters in die hele skool wat slegs uit dorpsleerders bestaan het, aangesien daar nie 'n dameskoshuis was nie. Daar was ook net 2 netbalspanne.
In 2020 staan ons op ongeveer 350 dogters in die skool en 'n ongelooflike 17 netbalspanne.
HTS Drostdy se netbal het die afgelope 10 jaar 'n eksponensiële groei getoon in hul netbalprestasies en is nou die top netbalskool in die dorp.
Die prestasies kan gesien word aan die aantal Wes-Kaap en Kaapse Wynland spelers wat opgelewer word.
Die aantal wedstryde het ook drasties toegeneem in die afgelope paar jaar wat definitief bydra tot die skool se suksesse.
Vir die 2021 seisoen word daar beplan dat die eerstespan ongeveer 40 wedstryde speel, die A-spanne ongeveer 30 wedstryde, B-spanne ongeveer 15 wedstryde en die C-en D-spanne ongeveer 10 wedstryde. (Al die bogenoemde getalle is die minimum hoeveelheid wedstryde wat gespeel sal word indien Covid-regulasies dit toelaat.)
Ons het ook baie pret deur jaarliks 'n oefenkamp te hou waar die spanne mekaar beter leer ken en ons hou as Drostdy netbal 'n spanbou sodat die verskillende ouderdomme mekaar ook beter kan leer ken.
By Drostdy het ons passievolle afrigters wat graag die skool se netbal en elke individuele speler wil verbeter.
Spelers: Gelukkige, goed gedissiplineerde spelers met 'n gebalanseerde lewensuitkyk en wat hulle volle potensiaal bereik om op gelyke voet met ander jong volwassenes die wêreld te betree.
Afrigters: Positiewe, toegewyde en professionele afrigters wat vir die spelers en mekaar omgee en deur wie se doelgerigte en aanpasbare afrigting die spelers tot hulle volle potensiaal ontwikkel.
Die missie van HTS Drostdy Netbal is om elke speler in haar totaliteit tot verantwoordelike, gedissiplineerde en waardegedrewe volwassenheid as speler te lei en te ontwikkel.
Juf. Marie-Louise Visser
O/19 B + C
Ronell van der Sandt
Toere en Toernooie
Wedstrydbepalings word op die jaarprogram aangedui. Noord-Boland liga bepalings word eers in Februarie bekend gemaak. Hierdie wedstryde word in die week gespeel.
In 2021 sien ons uit na die volgende geleenthede:
Jaarlike Wintersport Oefenkamp & 1ste Span Capping Funksie
Jaarlikse Tuis Sportdag
Paarl Gim Netbalfees
Stellenberg B-F Toernooi
Sportdag teen La Rochelle
Wynland Top Skole
Sportdag teen Paarl Gim
Sportdag teen Duineveld
Sportdag teen Tygerberg
Putty Cup, Tea Cup, Hiccup
Fast 5 toernooi
Eerste Span 2021
Prestasies en Hoogtepunte
Wedstrydklere, "warm-up tops" en sweetpakke is by die klerebank beskikbaar.
Die minimum wat elke speler moet hê is 'n rompie, 'n hempie en kouse.
A-span spelers word aangemoedig om twee rompies, twee hempies en ekstra kouse aan te koop indien dit moontlik is.